REPUBLIKA SRBIJA

NARODNA SKUPŠTINA

Odbor za pravosuđe, državnu

upravu i lokalnu samoupravu

07 Broj: 06-2/323-18

13. decembar 2018. godine

B e o g r a d

**Z A P I S N I K**

**47. SEDNICE ODBORA ZA PRAVOSUĐE, DRŽAVNU UPRAVU I LOKALNU SAMOUPRAVU, ODRŽANE 11. DECEMBRA 2018. GODINE**

Sednica je počela u 12,00 časova.

Sednicom je predsedavao Petar Petrović, predsednik Odbora.

Sednici su prisustvovali članovi Odbora: Slaviša Bulatović, dr Aleksandar Martinović, Neđo Jovanović, Miletić Mihajlović, Mihailo Jokić, Marko Parezanović, Đorđe Komlenski i Sreto Perić.

Osim članova Odbora, sednici su prisustvovali i Srbislav Filipović, zamenik člana Jovana Palalića i Aleksandra Majkić, zamenik člana Biljane Pantić Pilja.

Sednici nisu prisustvovali članovi Odbora: Žarko Mićin, Nataša Mićić, Vjerica Radeta, Dušan Petrović i dr Balint Pastor niti njihovi zamenici.

Sednici je prisustvovao i Ivan Jovičić, zamenik predsednika Visokog saveta sudstva, izborni član iz reda sudija.

Predsednik Odbora je konstatovao da su ispunjeni uslovi za rad i punovažno odlučivanje nakon čega je stavio na glasanje, a članovi Odbora su **većinom glasova** utvrdili sledeći

D n e v n i r e d :

1. Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-3690/18, od 30. novembra 2018. godine);
2. Utvrđivanje Predloga odluke o prestanku funkcije javnog tužioca u Osnovnom javnom tužilaštvu u Kraljevu (118-3416/18, od 6. novembra 2018. godine);
3. Utvrđivanje Predloga odluke o prestanku funkcije javnog tužioca u Osnovnom javnom tužilaštvu u Rumi (118-3443/18, od 9. novembra 2018. godine);
4. Razno.

Pre prelaska na rad po tačkama utvrđenog dnevnog reda predsedavajući je predložio, a članovi Odbora su **većinom gasova** usvojili: Zapisnik sa 40. sednice Odbora, održane 25. oktobra 2018. godine; Zapisnik sa 41. sednice Odbora, održane 29. oktobra 2018. godine; Zapisnik sa 42. sednice Odbora, održane 6. novembra 2018. godine; Zapisnik sa 43. sednice Odbora, održane 23. novembra 2018. godine; Zapisnik sa 44. sednice Odbora, održane 26. novembra 2018. godine; Zapisnik sa 45. sednice Odbora, održane 27. novembra 2018. godine i Zapisnik sa 46. sednice Odbora, održane 5. decembra 2018. godine.

**PRVA TAČKA** - Razmatranje Predloga odluke o izboru sudija koji se prvi put biraju na sudijsku funkciju, koji je podneo Visoki savet sudstva (broj 119-3690/18, od 30. novembra 2018. godine).

Predsedavajući je obavestio članove i zamenike članova Odbora da je Visoki savet sudstva dostavio Narodnoj skupštini Predlog odluke o izboru sudija koji se prvi put biraju na sudijsku funkciju sa ukupno predloženih 154 kandidata, nakon čega je otvorio raspravu u vezi sa ovom tačkom dnevnog reda.

Kako se niko nije javio za reč predsedavajući je stavio na glasanje predlog

-da Odbor predloži Narodnoj skupštini da prihvati Predlog odluke o izboru sudija koji se prvi put biraju na sudijsku funkciju za Osnovni sud u Aranđelovcu, Osnovni sud u Bačkoj Palanci, Osnovni sud u Vršcu, Osnovni sud u Lazarevcu, Osnovni sud u Mladenovcu, Osnovni sud u Obrenovcu, Osnovni sud u Pančevu, Osnovni sud u Požarevcu, Osnovni sud u Rumi, Osnovni sud u Staroj Pazovi, Osnovni sud u Ubu, Prekršajni sud u Aranđelovcu, Prekršajni sud u Valjevu, Prekršajni sud u Vranju, Prekršajni sud u Vršcu, Prekršajni sud u Gornjem Milanovcu, Prekršajni sud u Zrenjaninu, Prekršajni sud u Jagodini, Prekršajni sud u Kragujevcu, Prekršajni sud u Kraljevu, Prekršajni sud u Kruševcu, Prekršajni sud u Lazarevcu, Prekršajni sud Leskovcu, Prekršajni sud u Nišu, Prekršajni sud u Novom Pazaru, Prekršajni sud u Požarevcu, Prekršajni sud u Požegi, Prekršajni sud u Prijepolju, Prekršajni sud u Prokuplju, Prekršajni sud u Rumi, Prekršajni sud u Senti, Prekršajni sud u Smederevu, Prekršajni sud u Somboru, Prekršajni sud u Subotici, Prekršajni sud u Užicu, Prekršajni sud u Čačku, Prekršajni sud u Beogradu, Prekršajni sud u Novom Sadu, Osnovni sud u Novom Sadu, Prvi osnovni sud u Beogradu, Drugi osnovni sud u Beogradu, Treći osnovni sud u Beogradu.

-da za izvestioca Odbora na sednici Narodne skupštine bude određen Petar Petrović, predsednik Odbora.

Članovi Odbora su **većinom glasova prihvatili** ovaj predlog.

**DRUGA TAČKA -** Utvrđivanje Predloga odluke o prestanku funkcije javnog tužioca u Osnovnom javnom tužilaštvu u Kraljevu (118-3416/18, od 6. novembra 2018. godine).

Predsedavajući je podsetio prisutne da je Snežana Džamić, javni tužilac u Osnovnom javnom tužilaštvu u Kraljevu, na osnovu člana 89. stav 1. Zakona o javnom tužilaštvu ispunila uslove za prestanak funkcije javnog tužioca po sili zakona zbog navršenja radnog veka, te da je potrebno da Odbor utvrdi Predlog odluke o prestanku funkcije javnog tužioca u Osnovnom javnom tužilaštvu u Kraljevu.

Predsedavajući je stavio na glasanje predlog

-da Odbor utvrdi Predlog odluke o prestanku funkcije javnog tužioca u Osnovnom javnom tužilaštvu u Kraljevu Snežani Džamić, na osnovu člana 89. stav 1. Zakona o javnom tužilaštvu, po sili zakona zbog navršenja radnog veka;

-da predlog ove odluke uputi Narodnoj skupštini sa predlogom da se u skladu sa članom 167. Poslovnika Narodne skupštine razmatra po hitnom postupku;

-da za predstavnika Odbora na sednici Narodne skupštine bude određen Petar Petrović, predsednik Odbora.

Članovi Odbora su **većinom glasova prihvatili** ovaj predlog.

**TREĆA TAČKA -** Utvrđivanje Predloga odluke o prestanku funkcije javnog tužioca u Osnovnom javnom tužilaštvu u Rumi (118-3443/18, od 9. novembra 2018. godine).

Predsedavajući je podsetio prisutne da je Sofija Vitomirović, javni tužilac u Osnovnom javnom tužilaštvu u Rumi, na osnovu člana 89. stav 1. Zakona o javnom tužilaštvu ispunila uslove za prestanak funkcije javnog tužioca po sili zakona, zbog navršenja radnog veka, te da je potrebno da Odbor utvrdi Predlog odluke o prestanku funkcije javnog tužioca u Osnovnom javnom tužilaštvu u Rumi.

Predsedavajući je stavio na glasanje predlog

-da Odbor utvrdi Predlog odluke o prestanku funkcije javnog tužioca u Osnovnom javnom tužilaštvu u Rumi Sofiji Vitomirović, na osnovu člana 89. stav 1. Zakona o javnom tužilaštvu po sili zakona, zbog navršenja radnog veka;

-da predlog ove odluke uputi Narodnoj skupštini sa predlogom da se u skladu sa članom 167. Poslovnika Narodne skupštine razmatra po hitnom postupku;

-da za predstavnika Odbora na sednici Narodne skupštine bude određen Petar Petrović, predsednik Odbora.

Članovi Odbora su **većinom glasova prihvatili** ovaj predlog.

**ČETVRTA TAČKA –** Razno.

Rasprava u vezi sa ovom tačkom dnevnog reda nije otvarana.

Sednica je završena u 12,15 časova.

SEKRETAR PREDSEDNIK

Sanja Pecelj Petar Petrović